
ΔΕΛΤΙΟ ΤΥΠΟΥ
Δωρεάν ασύρματη πρόσβαση στο διαδίκτυο σε σημεία του Δήμου Λευκάδας στο πλαίσιο του έργου WiFi4GR
Ο Δήμος Λευκάδας ανακοινώνει την παροχή δωρεάν ασύρματης πρόσβασης στο διαδίκτυο σε επιλεγμένα σημεία του Δήμου, στο πλαίσιο της συμμετοχής του στο συγχρηματοδοτούμενο έργο «WiFi4GR – Ανάπτυξη δημοσίων σημείων ασύρματης ευρυζωνικής πρόσβασης στο διαδίκτυο», το οποίο υλοποιείται από τη Γενική Γραμματεία Τηλεπικοινωνιών και Ταχυδρομείων του Υπουργείου Ψηφιακής Διακυβέρνησης.

Η δράση στοχεύει στην ενίσχυση της ψηφιακής συνδεσιμότητας, στη βελτίωση της καθημερινότητας των πολιτών και στην αναβάθμιση των παρεχόμενων υπηρεσιών προς δημότες και επισκέπτες. Μέσω της εγκατάστασης σύγχρονων σημείων ασύρματης πρόσβασης (WiFiHotspots), οι χρήστες θα μπορούν να συνδέονται εύκολα και με ασφάλεια στο διαδίκτυο σε δημόσιους χώρους του Δήμου.

Τα σημεία του Δήμου Λευκάδας στα οποία παρέχεται δωρεάν πρόσβαση στο διαδίκτυο είναι τα εξής:
· Πνευματικό Κέντρο Λευκάδας

· Κλειστό Γυμναστήριο Λευκάδας

· Γήπεδο «Πλάτων Γρηγόρης»

· Δημαρχείο Λευκάδας

· Δημοτικό Κτίριο Λαζαράτων

· Δημοτικό Κτίριο Καρυάς

· Δημοτικό Κτίριο Νυδριού

· Δημοτικό Κτίριο Βασιλικής

· Δημοτικό Κτίριο Νικιάνας

· Δημοτικό Κτίριο Σύβρου

· Κοινοτικό Γραφείο Μαραντοχωρίου

· Δημοτική Βιβλιοθήκη Αγίου Πέτρου

Η συγκεκριμένη πρωτοβουλία αποτελεί ένα ακόμη σημαντικό βήμα προς τον ψηφιακό μετασχηματισμό του Δήμου Λευκάδας, ενισχύοντας την πρόσβαση των πολιτών στις ψηφιακές υπηρεσίες και συμβάλλοντας στην ανάπτυξη της τοπικής κοινωνίας και της τοπικής οικονομίας.

Ο Δήμαρχος Λευκάδας, Δρ. Ξενοφών Βεργίνης, δήλωσε: «Η αξιοποίηση των ψηφιακών τεχνολογιών αποτελεί βασική προτεραιότητα για το Δήμο Λευκάδας. Με την εγκατάσταση των σημείων δωρεάν ασύρματης πρόσβασης στο διαδίκτυο, ενισχύουμε την καθημερινότητα των πολιτών και των επισκεπτών του νησιού, διευκολύνοντας την πρόσβαση στην πληροφορία και στις ψηφιακές υπηρεσίες. Συνεχίζουμε να αξιοποιούμε κάθε διαθέσιμο εργαλείο και χρηματοδοτικό πρόγραμμα, ώστε ο Δήμος μας να κάνει σταθερά βήματα προς τον ψηφιακό μετασχηματισμό και τη βελτίωση της ποιότητας ζωής όλων».

                                                          Από το Δήμο Λευκάδας
